CELEX: 31984R3340
Language: el
Date: 1984-11-28 00:00:00
Title: Κανονισμός (ΕΟΚ) αριθ. 3340/84 του Συμβουλίου της 28ης Νοεμβρίου 1984 για την τροποποίηση του κανονισμού (ΕΟΚ) αριθ. 2915/79 όσον αφορά την εφαρμογή του νέου καθεστώτος κατά την εισαγωγή ορισμένων τυριών προέλευσης Αυστραλίας και Νέας Ζηλανδίας

Avis juridique important

|

31984R3340

Κανονισμός (ΕΟΚ) αριθ. 3340/84 του Συμβουλίου της 28ης Νοεμβρίου 1984 για την τροποποίηση του κανονισμού (ΕΟΚ) αριθ. 2915/79 όσον αφορά την εφαρμογή του νέου καθεστώτος κατά την εισαγωγή ορισμένων τυριών προέλευσης Αυστραλίας και Νέας Ζηλανδίας  

Επίσημη Εφημερίδα αριθ. L 312 της 30/11/1984 σ. 0005 - 0006 Φινλανδική ειδική έκδοση: Κεφάλαιο 2 τόμος 4 σ. 0044  Ισπανική ειδική έκδοση: Κεφάλαιο 03 τόμος 32 σ. 0206  Σουηδική ειδική έκδοση: Κεφάλαιο 2 τόμος 4 σ. 0044  Πορτογαλική ειδική έκδοση : Κεφάλαιο 03 τόμος 32 σ. 0206 

***** ΚΑΝΟΝΙΣΜΟΣ (ΕΟΚ) αριθ. 3340/84 ΤΟΥ ΣΥΜΒΟΥΛΙΟΥ  της 28ης Νοεμβρίου 1984  για την τροποποίηση του κανονισμού (ΕΟΚ) αριθ. 2915/79 όσον αφορά την εφαρμογή του νέου καθεστώτος κατά την εισαγωγή ορισμένων τυριών προέλευσης Αυστραλίας και Νέας Ζηλανδίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 14 παράγραφος 6,  την πρόταση της Επιτροπής,  Εκτιμώντας:  ότι στον κανονισμό (ΕΟΚ) αριθ. 2915/79 του Συμβουλίου της 18ης Δεκεμβρίου 1979 για τον καθορισμό των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων, και για την τροποποίηση του κανονισμού (ΕΟΚ) αριθ. 950/68 περί Κοινού Δασμολογίου (3), όπως τροποποιήθηκε τελευταία από τον κανονισμό (ΕΟΚ) αριθ. 1736/84 (4), προβλέπεται στο άρθρο 9 παράγραφος 1 η εισφορά που εφαρμόζεται στην εισαγωγή ορισμένων τυριών προέλευσης, μεταξύ άλλων, Αυστραλίας και Νέας Ζηλανδίας, και στο παράρτημα ΙΙ, στα στοιχεία ε) και στ) η περιγραφή των σχετικών εμπορευμάτων·  ότι η Κοινότητα κατέληξε σε συμφωνία υπό μορφή ανταλλαγής επιστολών με τις δύο αυτές χώρες για να αναστείλει ορισμένες διατάξεις των εν λόγω διακανονισμών, ώστε να υπάρξει δυνατότητα πραγματοποίησης των συναλλαγών κατά τον κανονικότερο δυνατό τρόπο σε βάση πλησιέστερη στην πραγματικότητα της αγοράς τυριών · ότι, κατά συνέπεια, είναι σκοπιμο να τροποποιηθούν οι διατάξεις αυτές ώστε η Κοινότητα να είναι σε θέση να τηρήσει τις ανειλημμένες υποχρεώσεις της·  ότι πρέπει, κατά συνέπεια, να καταργηθεί ο κανονισμός (ΕΟΚ) αριθ. 2692/83 (5), όπως τροποποιήθηκε τελευταία από τον κανονισμό (ΕΟΚ) αριθ. 2958/84 (6),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2915/79 τροποποιείται ως εξής:  1. Στο άρθρο 9, η παράγραφος 1 αντικαθίσταται από το ακόλουθο κείμενο:  «1. Η εισφορά για 100 χιλιόγραμμα προϊόντος, που περιλαμβάνεται στην ομάδα αριθ. 10 και αναφέρεται στο παράρτημα ΙΙ  - σημείο δ), ισούται με 12,09 ECU,  - σημεία ε) και στ), ισούται με 15 ECU,  εάν διαπιστωθεί ότι τα προϊόντα ανταποκρίνονται στην περιγραφή που περιλαμβάνεται στο εν λόγω παράρτημα.»  2. Στο παράρτημα ΙΙ, τα στοιχεία ε) και στ) αντικαθίστανται από το ακόλουθο κείμενο:  1.2 //   //   // «Κλάση  του Κοινού  Δασμολογίου   // Περιγραφή εμπορευμάτων   //   //   // ε) ex 04.04 Ε Ι β) 1  // Cheddar, σε ολόκληρες τυποποιημένες μορφές, ελάχιστης περιεκτικότητας σε λιπαρές ουσίες 50 % κατά βάρος επί ξηράς ύλης, ωριμάνσεως τουλάχιστον 3 μηνών, εντός ορίου ετήσιας δασμολογικής ποσόστωσης 9 000 τόνων  //   //   // στ) ex 04.04 Ε Ι β) 1  ex 04.04 Ε Ι β) 2  // - Cheddar - λοιποί τυροί υπαγόμενοι στη διάκριση 04.04 Ε Ι β) 2,  //   // οι οποίοι προορίζονται για μεταποίηση, εντός ορίου ετήσιας δασμολογικής ποσόστωσης 3 500 τόνων.»  //   //  Άρθρο 2  Ο κανονισμός (ΕΟΚ) αριθ. 2692/83 καταργείται.  Άρθρο 3  Ο παρών κανονισμός αρχίζει να ισχύει την 1η Δεκεμβρίου 1984.  Εφαρμόζεται από τις 16 Δεκεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1984.  Για το Συμβούλιο  Ο Πρόεδρος  P. BARRY  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 150 της 6. 6. 1984, σ. 6.  (3) ΕΕ αριθ. L 329 της 24. 12. 1979, σ. 1.  (4) ΕΕ αριθ. L 164 της 22. 6. 1984, σ. 10.  (5) ΕΕ αριθ. L 267 της 29. 9. 1983, σ. 1.  (6) ΕΕ αριθ. L 280 της 24. 10. 1984, σ. 2.